
Parlamentul  României

Camera  Deputaţilor

Comisia pentru industrii si servicii

Bucureşti 20.04.2011                                                                                                                                     Nr. 23/85/2011
A V I Z
asupra proiectului de Lege privind aprobarea Ordonanţei de urgenţă a Guvernului

nr.117/2010 pentru modificarea şi completarea Legii nr.571/2003 privind

Codul fiscal şi reglementarea unor măsuri financiar-fiscale

În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia pentru industrii şi servicii a fost sesizată spre dezbatere şi avizare, cu proiectul de Lege privind aprobarea Ordonanţei de urgenţă a Guvernului nr.117/2010 pentru modificarea şi completarea Legii nr.571/2003 privind Codul fiscal şi reglementarea unor măsuri financiar-fiscale, transmis cu adresa nr. PLx153 din 30 martie 2011 şi înregistrat la comisie cu nr.23/85/2011.

În conformitate cu prevederile Constituţiei României, republicată, Camera decizională pentru acest proiect de lege este Camera Deputaţilor.

Proiectul de lege a fost adoptat de Senat în condiţiile articolului 115 alineatul (5) teza a III-a din Constituţia României, republicată.
Proiectul de lege a fost avizat favorabil de Consiliul Legislativ, cu avizul nr.1593 din 21 decembrie 2010, cu observaţii şi propuneri.


Proiectul de lege are ca obiect de reglementare modificarea şi completarea Legii nr.571/2003 privind Codul fiscal, cu modificările şi completările ulterioare, în scopul transpunerii în legislaţia internă a Directivelor Uniunii Europene nr.8/2008, nr.162/2009, nr.12/2010 şi nr.23/2010, cu aplicabilitate de la 1 ianuarie 2011.

Potrivit prevederilor art.61 din Regulamentul Camerei Deputaţilor, republicat, comisia a dezbătut proiectul de lege menţionat mai sus în şedinţa din data de 19 aprilie 2011.
În urma dezbaterilor, membrii comisiei au hotărât în unanimitate, avizarea favorabilă a proiectului de lege în forma prezentată de iniţiator.
În raport de obiectul şi conţinutul său proiectul de Lege face parte din categoria legilor ordinare.
PREŞEDINTE,
Iulian IANCU

Consilier parlamentar,
Ioan Bivolaru

